cyanic-selkie/wikianc huggingface dataset:
বাইশাকান্দা ইউনিয়ন
মহিলাঃ ১০,১৪৫ জন, পুরুষঃ ১০,০০০ জন
সরকারী প্রতিষ্ঠান, ধর্মীয় প্রতিষ্ঠান ও শিক্ষা প্রতিষ্ঠান সমূহঃ
শিক্ষা প্রতিষ্ঠানঃ উচ্চ বিদ্যালয় ০২ টি, দাখিল মাদ্রাসা ০১ টি , সরকারী প্রাথমিক বিদ্যালয় ১১ &&ট , কলেজ ০২টি
ধর্মীয় প্রতিষ্ঠান ঃ মসজিদ - ৩২ টি, মন্দির ১৮ টি ।
অবস্থান ও আয়তন
এই ইউনিয়নটি ঢাকা বিভাগের ঢাকা জেলার অন্তর্গত ধামরাই উপজেলায় অবস্থিত।
মোট আয়তনঃ ১৯.৩১ বর্গ কিলোমিটার ।
মোট ওয়ার্ড ০৯ টি ।
মোট গ্রাম ২৭ টি ।
মোট খানাঃ ৩৯৪২ টি  ।
শিক্ষা
কলেজটি ২০০১ সালে স্থাপিত হয় । ধামরাই -ধানতারা বাজার পাকা রাস্তার পাশে কলেজটি অবস্থিত ।
উল্লেখযোগ্য ব্যক্তি
বাইশাকান্দা ইউনিয়নের গোলাকান্দা গ্রামে মো:আব্দুল গণি সরকার জন্মগ্রহণ করেন।তিনি ঢাকা বিশ্ববিদ্যালয়ের প্রথম বর্ষের শিক্ষার্থী ছিলেন।তার পিতার নাম গোপাল সরকার।
মন্দির
মন্দির- ৯টি
01. বেরশ নাট মন্দির
02. খাগাইল অমৃত ভক্তের আশ্রম
03. খাগাইল কালি মন্দির
04. গোলাকান্দা দুর্গা মন্দির ০১
05. গোলাকান্দা দুর্গা মন্দির ০২
06. খাগাইল লক্ষী মন্দির
০৮. বাইশাকান্দা শিব মন্দির
ফার্সি লিপি
পারসিক-আরবি লিপিতে বাক্যগুলো একত্রিতভাবে লেখা হয়। অধিকাংশ ক্ষেত্রেই প্রতিটি অক্ষর একে অপরের সাথে যুক্ত থাকে। কম্পিউটারে লেখার ক্ষেত্রেও এই বৈশিষ্ঠটি অক্ষুণ্ণ রাখা হয়েছে। যার ফলে কম্পিউটারে যখন পারসিক-আরবি লিপিতে কিছু লেখা হয় তখন অক্ষরগুলো একে অপরের সাথে যুক্ত হয়ে লেখা হতে থাকে। অসম্পৃক্তভাবে লেখাগুলো সাধারণত গ্রহণ করা হয় না। পারসিক-আরবি লিপি এবং আরবি লিপিতে শব্দগুলো লেখা হয় ডান থেকে বাম দিকে এবং নম্বরগুলো লেখা হয়ে থাকে বাম থেকে ডান দিকে।
বর্ণসমূহ
thumb| [[নাস্তালিক লিপি|নাস্তালিক লিপিতে ক্যালিগ্রাফির একটি উদাহরণ।]]
ফার্সি বর্ণমালার ৩২টি অক্ষর নিয়ে দেয়া হল। তবে ফার্সি ভাষায় অক্ষরগুলো সংযুক্তভাবে লেখা হয় বলে বাক্যের বিভিন্ন অংশে অক্ষরগুলো বিভিন্ন আকারে লেখা হয়। যেমন বাক্যের শুরুতে, বাক্যের শেষ, মাঝে কোনো স্থানে অথবা আলাদা ভাবে শুধু একটি অক্ষর লেখার ক্ষেত্রে বর্ণগুলোর আকারে পার্থক্য হয়ে থাকে।
পূর্বে ব্যবহৃত হতো এমন ভাষাসমূহ
পূর্বে বেশকিছু ভাষায় ফার্সি আরবি লিপি ব্যবহার করা হতো, তবে পরবর্তীতে এই ভাষাগুলোতে অন্যন্য লিপি ব্যবহার করা হচ্ছে।
নারীতে নারীতে যৌনতা
নারীতে নারীতে যৌনতা বলতে এমন মহিলাদের বোঝনো হয়েছে যারা অন্য মহিলাদের সাথে যৌনক্রিয়ায় লিপ্ত হন। তারা সমকামী মহিলা হতে পারেন বা উভকামীও হতে পারেন এবং বিষমকামীও হতে পারেন। আবার তাদের কোনও যৌন পরিচয় নাও থাকতে পারে; ডব্লিউএসডব্লিউ শব্দটি চিকিৎসা-সাহিত্যে প্রায়শই ক্লিনিকাল স্টাডিতে এই জাতীয় মহিলাদের বর্ণনা দেওয়ার জন্য ব্যবহৃত হয়।
সমকামী মহিলাদের জরায়ুমুখের ক্যান্সারে আক্রান্ত হবার কম সম্ভাবনা থাকে। কিছু মেডিকেল পেশাদাররা চিকিৎসা সংক্রান্ত গবেষণায় অবশ্য দাবী করেন যে বন্ধনীযুক্ত কৃত্রিম শিশ্ন দিয়ে নারী-নারী সহবাস করলে তখন জরায়ুমুখের ক্যান্সার হতে পারে।
নিয়মিত বন্ধনীযুক্ত কৃত্রিম শিশ্ন দ্বারা মিলন করা সমকামী নারীদের ক্যান্সার হওয়ার সম্ভাবনা বাড়িয়ে তোলে। ডিম্বাশয়ের ক্যান্সারের হার বৃদ্ধির ঝুঁকির কারণগুলি সমকামী মহিলাদের মধ্যে নেই বললেই চলে।
অনেক চিকিৎসকই যৌনবাহিত রোগ (এসটিআই) -এর জন্য বিষমকামী যৌনমিলন থেকে নারী-নারী সহবাস নগণ্য ঝুঁকিযুক্ত বলে মনে করেন। চিকিৎসকরা দুটি মহিলার মধ্যে যৌনতার জন্য এসটিআই সংক্রমণ রোধ সম্পর্কিত কোনও তথ্য দিতে যদিও সবসময় সফল হননা। বিষমকামী এবং উভকামী মহিলাদের তুলনায় সমকামী নারীদের মধ্যে যৌনবাহিত রোগ হওয়ার হারও কম, যদিও এক্ষেত্রে রোগ হবার ঝুঁকি একেবারেই নেই - এরকমটাও বলা যায়না।
মন্দরী ইউনিয়ন
মন্দরী ইউনিয়ন বাংলাদেশের সিলেট বিভাগের হবিগঞ্জ জেলার বানিয়াচং উপজেলার একটি ইউনিয়ন।
অবস্থান ও সীমানা
মন্দরী ইউনিয়ন বাংলাদেশের হবিগঞ্জ জেলার বানিয়াচং উপজেলার একটি ইউনিয়ন। বানিয়াচং উপজেলা সদর (বড় বাজার) থেকে মন্দরী ইউনিয়নের দূরত্ব প্রায় ৬ কিলোমিটার। মন্দরী ইউনিয়নের উত্তর দিকে মুরাদপুর ও বানিয়াচং দক্ষিন পশ্চিম ইউনিয়ন, পশ্চিম দিকে মুরাদপুর, পৈলারকান্দি ও সুজাতপুর ইউনিয়ন, পূর্ব দিকে সুবিদপুর ও মক্রমপুর ইউনিয়ন এবং দক্ষিন দিকে সুজাতপুর ইউনিয়ন অবস্থিত।
প্রশাসনিক এলাকা
গ্রাম সমূহ
উত্তরসাঙ্গর, আগুয়া, কাউরিয়াকান্দি, কানাইপুর, মির্জাপুর, টুপিয়াজুরী, সুনামপুর, মন্দরী, জলিলপুর, দৌলতপুর, দুলালপুর, রাজানগর, শ্রীরামপুর।
আয়তন ও জনসংখ্যা
আয়তন– ৩৩.০৪ বর্গ কি.মি.। জনসংখ্যা– ১৮,৭৭৮ জন।
শিক্ষা
শিক্ষার হার : ৩০%। (২০০১ এর শিক্ষা জরীপ অনুযায়ী)
শিক্ষা প্রতিষ্ঠান
কুষ্টিয়া পল্লী বিদ্যুৎ সমিতি
কুষ্টিয়া পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। কুষ্টিয়া পল্লী বিদ্যুৎ সমিতি খুলনা বিভাগের কুষ্টিয়া জেলায় ০৫টি জোনাল অফিস, ০৩টি সাব-জোনাল অফিস, ০৪টি এরিয়া অফিস এবং ১৯টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। কুষ্টিয়া পল্লী বিদ্যুৎ সমিতি নিবন্ধিত হয় ১০ অক্টোবর, ১৯৮৩ সালে এবং বানিজ্যিকভাবে বিদ্যুতায়িত হয় ১৬ অক্টোবর, ১৯৮৫ সালে।
ইতিহাস
কুষ্টিয়া পল্লী বিদ্যুৎ সমিতির যাত্রা শুরু হয় ১৯৮৩ সালে। এ সমিতির অধীনে ০৬টি থানা, ৭২টি ইউনিয়ন ও ৯৬৩টি গ্রাম রয়েছে। এর সদর দপ্তর কুষ্টিয়ার বারখাদায় অবস্থিত।
জোনাল অফিসসমূহ
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
গ্রাহক সংখ্যা
কুষ্টিয়া পল্লী বিদ্যুৎ সমিতির প্রায় পাঁচ লক্ষ আবাসিক গ্রাহক রয়েছে।
সনি সাব
সাব টিভি হল টিভি একটি ভারতীয় সাধারণ বিনোদনমূলক টেলিভিশন চ্যানেল যেটি মাল্টি স্ক্রিন মিডিয়া প্রাঃ লিমিটেড এর মালিকানাধীন। চ্যানেলটি ভারতের মুম্বাই, মহারাষ্ট্রে অবস্থিত।
ইতিহাস
চ্যানেলটি একটি সাধারণ বিনোদনমূলক চ্যানেল হিসেবে শ্রী অধিকারী ব্রাদার্স কর্তৃক ২০০০ সালেরে ২৩ এপ্রিল তারিখে সর্বপ্রথম চালু করা হয়েছিল। ২০০৩ সালে এটি একটি কমেডি কেন্দ্রিক চ্যানেল হিসাবে পুনরায় চালু করা হয়। ২০০৫ সালের মার্চে, সাব টিভি সনি এন্টারটেনমেন্ট টেলিভিশন এর অধিনে আসে এবং একটি যুব কেন্দ্রিক চ্যানেল রুপান্তরিত করা হয়।
বর্তমান সম্প্রচারিত অনুষ্ঠানমালা
সাব টিভি বিভিন্ন ধরনের অনুষ্ঠান সম্প্রচার করে থাকে, যেমন: কল্পনা, কমেডি অনুষ্ঠান, রোমাঞ্চকর গল্প, প্রেম কাহিনী, নীরব কমেডি ইত্যাদি। বর্তমান অনুষ্ঠানমালা সোমবার হতে শুক্রবার রাত ৯:০০ মিনিটে
বিবিআইএন সংযুক্তি
বিবিআইএন বা "বাংলাদেশ-ভুটান-ভারত-নেপাল সংযুক্তি" হল সার্ক ভুক্ত চারটি দেশ নেপাল, ভুটান, বাংলাদেশ ও ভারতের মধ্যে একটি পরিকাঠামো, যেটির উদ্দেশ্য জলের উৎসের সঠিক ব্যবহার এবং বিদ্যুৎ ও সড়ক পরিবহন ব্যবস্থা গড়ে তোলা। বিবিআইএন ভূমি বেষ্টিত (ল্যান্ড ব্লক) দেশ নেপাল ও ভুটান ভারত এর কলকাতা বন্দর, হলদিয়া বন্দর এবং বাংলাদেশ এর চট্টগ্রাম বন্দর, মোংলা বন্দর ব্যবহারের বিশেষ সুবিধা পাবে।
ইতিহাস
বিবিআইএন ১৯৯৭ সালের ১৪ মে গড়ে ওঠে। ৮ জুন ২০১৫ সালে বাংলাদেশ সরকার বিবিআইএন মোটর ভেহিক্যাল এগ্রিমেন্ট এর খসড়া তৈরি করে ও ১৫ জুন (২০১৫) ভুটান-এর রাজধানী থিম্পুতে এই খসড়ার অনুমোদন দেওয়া হয়। এই চুক্তি দ্বারা চারটি দেশের যাত্রীবাহি,পন্যবাহি ও ব্যক্তিগত যানবাহন নির্দিষ্ট রুটে চলাচল করতে পারবে এবং সমুদ্র বন্দর ব্যবহার করতে পারবে।
রাউজান দারুল ইসলাম কামিল মাদ্রাসা
রাউজান দারুল ইসলাম কামিল মাদ্রাসা চট্টগ্রামের একটি আলিয়া মাদ্রাসা। মাদ্রাসাটি আনজুমান-এ রহমানিয়া আহমদিয়া সুন্নিয়া ট্রাস্টের আওতাধীন ও এর ব্যবস্থাপনায় পরিচালিত। মাদ্রাসাটি ফাজিল ও কামিল ডিগ্রির জন্য ইসলামি আরবি বিশ্ববিদ্যালয় অধিভুক্ত। বর্তমানে মাদ্রাসার অধ্যক্ষ হিসাবে দায়িত্বরত আছেন মাওলানা রফিক আহমদ ওসমানী।
অবস্থান
রাউজান দারুল ইসলাম কামিল মাদ্রাসা চট্টগ্রামের রাউজানের রাউজান পৌরসভায় অবস্থিত।
শিক্ষা কার্যক্রম
এই মাদ্রাসাটি কামিল স্তর পর্যন্ত। এখানে ইবতেদায়ি, দাখিল, আলিম ও কামিল বিভাগ রয়েছে। এটি মাদ্রাসা শিক্ষা বোর্ডের অধিভুক্ত। এখানে দিবা শিফটে পাঠদান সম্পন্ন করা হয়।
অবকাঠামো
এই মাদ্রাসায় ৩টি সুবিশাল ভবন রয়েছে। ভবনগুলোর সামনে প্রশস্ত মাঠ রয়েছে।
উল্লেখযোগ্য ব্যক্তিবর্গ
রাউজান দারুল ইসলাম কামিল মাদ্রাসার উল্লেখযোগ্য ব্যক্তির তালিকা
গুরুদ্বার
গুরুদ্বার বা গুরুদুয়ার (গুরুদ্বার; যার অর্থ "গুরুর দরজা") শিখদের সমাবেশ ও উপাসনার স্থান। শিখরা গুরুদ্বারগুলিকে গুরুদ্বার সাহেবও বলে। প্রতিটি গুরুদ্বারে একটি দরবার সাহেব রয়েছে যেখানে শিখদের বর্তমান ও চিরস্থায়ী গুরু ধর্মগ্রন্থ গুরু গ্রন্থ সাহিব কে একটি তাখাত (একটি উন্নত সিংহাসন) একটি বিশিষ্ট কেন্দ্রীয় অবস্থানে স্থাপন করা হয়েছে। রাগীরা (যারা রাগগুলি গায়) মণ্ডলীর উপস্থিতিতে গুরু গ্রন্থ সাহেবের আয়াতগুলি আবৃত্তি করেন, গান করেন এবং ব্যাখ্যা করেন।
ইতিহাস
ষষ্ঠ শিখগুরু গুরু হরগোবিন্দ গুরুদ্বার শব্দটির প্রচলন করেন। কয়েকটি প্রধান গুরুদ্বার এর তালিকা নিচে দেয়া হলো :
বর্তমান কালে পাঞ্জ তখত বা পাঁচ তখ্ত সামগ্রিক শিখ সম্প্রদায়ের পরিচালনার দায়িত্বে গুরুত্বপূর্ণ ভূমিকায় রয়েছে।
বর্ণনা
একটি গুরুদ্বারে একটি দরবার নামে একটি মূল হল, একটি ল্যঙ্গার নামে একটি সম্প্রদায় রান্নাঘর এবং অন্যান্য সুবিধা রয়েছে।
ইয়াকুব নানুতুবি
মুহাম্মদ ইয়াকুব নানুতুবি (১৮৩৩-১৮৮৪) ( উর্দু : محمد یعقوب نانوتوی) একজন ভারতীয় ইসলামী চিন্তাবিদ, মুুুুসলিম দার্শনিক, সুন্নি ও হানাফি আলেম, দারুল উলুম দেওবন্দের প্রতিষ্ঠাতা সদস্যদের একজন।
প্রারম্ভিক জীবন
মুহাম্মদ ইয়াকুব ১৮৩৩ সালে ব্রিটিশ ভারতের সাহারানপুর জেলা বর্তমানে উত্তর প্রদেশের নানুতুয়া শহরে জন্মগ্রহণ করেন। তার বাবা মামলুক আলী ছিলেন তৎকালীন ভারতের অন্যতম প্রবীণ মুসলিম পণ্ডিত এবং মাদ্রাসা গাজীউদ্দীন খান-এর প্রাচ্য অধ্যয়ন বিভাগের প্রধান। মুহাম্মদ ইয়াকুব তার পিতার অধীনে বেশিরভাগ ইসলামি কিতাব অধ্যয়ন করেছিলেন। হাদীস শাস্ত্রে তার শিক্ষকরা হলেন শাহ আবদুল আল-গণি মুজাদ্দিদী এবং আহমদ আলী সাহারানপুরী।
তাসাউফ
মুহাম্মদ ইয়াকুব নানুতুবি হাজী ইমদাদুল্লাহর অধীনে তাসাউফের শিক্ষা নিয়েছিলেন এবং চিশতী, নকশবন্দী, কাদিরী এবং সোহরাওয়ার্দী ত্বরীকায় খিলাফত গ্রহণ করেছিলেন।
কর্মজীবন
মুহাম্মদ ইয়াকুব ব্রিটিশ সরকারের শিক্ষা বিভাগে কাজ করার মধ্য দিয়ে কর্মজীবন শুরু করেছিলেন। পরে দারুল উলুম দেওবন্দ প্রতিষ্ঠিত হলে, প্রতিষ্ঠাতা মুহাম্মদ কাসিম নানৌতাভী তাকে প্রথম অনুষদের সদস্য হিসাবে যোগ দিতে বলেছিলেন। মুহাম্মদ ইয়াকুব দার-উল-উলুম দেওবন্দের প্রথম সদর মুদ্রারিস (প্রধান শিক্ষক) ছিলেন এবং মৃত্যুর আগ পর্যন্ত এই পদে ছিলেন। তার ছাত্রদের মধ্যে অন্তর্ভুক্ত রয়েছে, শায়খ আল-হিন্দ মাহমুদুল হাসান, মুফতি আজিজ আল-রহমান উসমানী এবং আশরাফ আলী থানভী।
মৃত্যু
মুহাম্মদ ইয়াকুব নানুতুবি ১৮৮৪ সালে ৫১ বছর বয়সে মারা যান এবং তার নিজ শহর নানুতুয়া'য় তাঁকে দাফন করা হয়।
ভর্তা
ভর্তা খাবারের একটি ধরন যা বাঙালির খাদ্যাভাসের সংগে ওতোপ্রোতভাবে জড়িয়ে আছে। অধিকাংশ বাঙালি তাদের নিত্যদিনকার খাবারে ভর্তা খেতে পছন্দ করে। সচ্ছল ঘরের প্রধান আহারে সাধারণত ভর্তা, ভাজি, দোপেঁয়াজি, ঝোল এবং ডাল অথবা ডালের পরিবর্তে টক পরিবেশন করা হয় ।  উপাদানের ভিন্নতার কারণে ভর্তার বিভিন্ন রূপভেদ রয়েছে। এদের মধ্যে সব থেকে সাধারণ ভর্তা হচ্ছে আলু ভর্তা। বাংলাদেশ এবং ভারতের বাইরে বিভিন্ন রন্ধনশৈলীতে বিভিন্ন রূপে ভর্তা বা ভর্তাজাতীয় খাবার দেখতে পাওয়া যায়। তবে এর পরিপূর্ণ বিকাশ ঘটেছে বাঙালি রন্ধনশৈলীতে। বাঙালি নববর্ষ উদযাপনে পান্তাভাতের অন্যতম অনুষঙ্গ বিভিন্ন প্রকার ভর্তা। এই দিন পান্তা ভাতের সঙ্গে কয়েক পদের ভর্তা পরিবেশিত হয়।
নামকরণ ও ইতিহাস
আধুনিক বাংলায় ভর্তা শব্দটি শুধুমাত্র খাবার বোঝাতে ব্যবহৃত হয়। বাংলায় সংস্কৃত ভর্ত্তা থেকে আগত ভর্তা শব্দের অর্থ স্বামী। ভর্তা শব্দটি খুব একটা ব্যবহৃত না হলেও এর অপভ্রংশ রূপ ভাতার লোকজ বাংলায় বহুল ব্যবহৃত হয়। বাংলায় কোন কিছু পিষে ফেলাকে ভর্তা বলা হয়। সকল প্রকার বাঙালি ভর্তা হাতে কিংবা বিভিন্ন উপায়ে পিষে তৈরি করা হয়ে থাকে। ভর্তা মানে দলাইমলাই। চিপে চিড়েচ্যাপ্টা করে ফেলা। ভর্তার সঙ্গে বাঙালি জাতি র সুদূর ঐতিহ্যগত সম্পর্ক। ঠিক কবে থেকে বাঙালি জাতি ভর্তা খেতে শুরু করেছে তার কোনো নৃতাত্ত্বিক ইতিহাস রচিত হয়নি। ধারণা করা যায়, হাজার বছর ধরেই বাঙালি ভর্তা খেয়ে আসছে । বিশেষ করে, শুঁটকি ভর্তা। মাছে-ভাতে বাঙালির শুঁটকির ভর্তা খাওয়া ছাড়া উপায় ছিল না কারণ মাছ শুকিয়ে শুঁটকি করা ছাড়া মৎস সংরক্ষণের অন্যকোন ছিলোনা। তার সঙ্গে কৃষিভিত্তিক সমাজে স্বাভাবিকভাবেই যুক্ত হয়েছিল আলু ভর্তা, বেগুন ভর্তা ইত্যাদি সব্জিভিত্তিক ভর্তা।
একসময় ভর্তা ছিল একটু নিম্ন আয়ের লোকজনেরই খাবার। বাংলাদেশের গরিব জনপদে ভর্তা ছিল ঠেকে কাজ চালানো। ঘরে কিছু না থাকলে যা কিছু আছে তা ডলে একটু ভর্তা বানিয়ে নেয়া হতো। এখন ভর্তা পাচ্ছে ঐতিহ্যের মর্যাদা। দেশের নামিদামি রেস্টুরেন্টেও এখন বহুপদের ভর্তা রাখা হয়।
ভর্তা শুধু যে ভাতের সংগে খাওয়া হয় এমন নয়। বাংলাদেশে শীত মৌসুমে পিঠার দোকানগুলিতে বিশেষ করে চিতই পিঠার দোকানে বাহারি পদের ভর্তার সমাহার লক্ষ্য করা যায়।
প্রকারভেদ
ভর্তা নানা ধরনের হয়। বাঙালিরা সাধারনত যে ভর্তাগুলো খেয়ে থাকে তার মধ্যে আলু ভর্তা, বেগুন ভর্তা, শুটকি ভর্তা, ডিম ভর্তা ইত্যাদি। এছাড়াও আরো অনেক কিছু দিয়েও ভর্তা বানানো হয়।
ভর্তা সংবাদ
রসনা বিলাসীদের কাছে ভাতের সঙ্গে ভর্তার আবেদন অনেক বেশি। আর তাই ভর্তা নিয়ে এবার শুরু হয়েছে জাতীয় পর্যায়ে প্রতিযোগিতা। ২০১৭ সাল থেকে এসিআই ফুডস লি.’র সৌজন্যে ইমপ্রেস টেলিফিল্ম লি.’র বিনোদন পাক্ষিক আনন্দ আলো জাতীয় পর্যায়ে এই ভর্তা প্রতিযোগিতার আয়োজন করে ।
দিল্লি জংশন রেলওয়ে স্টেশন
ওল্ড দিল্লি রেল স্টেশন (স্টেশন কোড: ডিএলআই) নামেও পরিচিত দিল্লি জংশন দিল্লি শহরের প্রাচীনতম রেল স্টেশন। এটি একটি জংশন স্টেশন। এটি চলাচলকারী ট্রেনের সংখ্যার বিবেচনায় ভারতের অন্যতম ব্যস্ততম রেলওয়ে স্টেশন। প্রতিদিন প্রায় ২৫০ টি ট্রেন এই স্টেশন থেকে যাত্রা শুরু বা শেষ করে, অথবা এই স্টেশন হয়ে চলাচল করে। এটি ১৮৬৪ সালে চাঁদনী চৌকের কাছে প্রতিষ্ঠিত হয়, যখন কলকাতার হাওড়া থেকে ট্রেনসমূহ দিল্লি পর্যন্ত যাত্রা শুরু করে। এটির বর্তমান ভবনটি ব্রিটিশ ভারত সরকার নিকটবর্তী লাল কেল্লার নির্মাণ শৈলীতে তৈরি করে এবং এটি ১৯০৩ সালে চালু করা হয়। এটি দেশের একটি গুরুত্বপূর্ণ রেল স্টেশন এবং এটি নতুন দিল্লির প্রায় ৬০ বছর আগে নির্মিত হয়। এটির নিকটে দিল্লি মেট্রোর চাঁদনী চৌক স্টেশনটি অবস্থিত।
ইতিহাস
স্টেশনটি ১৮৬৪ সালে কলকাতা থেকে আগত একটি একটি ব্রডগেজ ট্রেনের মাধ্যমে শুরু হয়। রাজপুতানা স্টেট রেলওয়ের দ্বারা দিল্লি থেকে রেওয়ারী পর্যন্ত এবং আরও পরে আজমির পর্যন্ত মিটার-গেজ ট্র্যাকটি ১৮৭৩ সালে স্থাপন করা হয় এবং এই স্টেশন থেকে মিটার-গেজ ট্রেনসমূহের চলাচল ১৮৭৬ সালে শুরু হয়।
স্টেশনটির বর্তমান ভবন ১৯০০ সালে নির্মিত হয় এবং ১৯০৩ সালে জনসাধারণের জন্য উন্মুক্ত করা হয়। মাত্র ২ টি প্ল্যাটফর্ম ও ১০০০ জন যাত্রী সহ যাত্রা শুরু করা, দিল্লি রেল স্টেশন বর্তমানে প্রতিদিন ১,৮০,০০০ জনেরও বেশি যাত্রী পরিচালনা করে এবং প্রায় ১৯০ টি ট্রেন প্রতিদিন স্টেশনটির মাধ্যমে যাত্রা শুরু, যাত্রা শেষ, বা যাতায়াত করে।
১৯০৪ সালে আগ্রা-দিল্লি রেলপথ চালু হয়। সেই সময়ে দিল্লি ছয়টি রেলওয়ে ব্যবস্থার অংশ ছিল। ইস্ট ইন্ডিয়ান রেলওয়ে, নর্থ-ওয়েস্টার্ন রেলওয়ে, এবং অওধ ও রোহিলখণ্ড রেলপথ গাজিয়াবাদ থেকে যমুনা নদী পেরিয়ে  দিল্লিতে প্রবেশ করে। দিল্লি–পানিপথ–আম্বালা সেনানিবাস–কালকা রেলপথ দিল্লি থেকে উত্তর দিকে অগ্রসর হয় এবং রাজপুতানা–মালব রেলওয়ে গুড়গাঁও ও রেওয়ারী জংশনের দিক থেকে অল্প দূরত্বে দিল্লি জেলা অতিক্রম করে।
নেজামে ইসলাম পার্টি
বাংলাদেশ নেজামে ইসলাম পার্টি, যার পূর্বনাম ছিলো জমিয়তে উলামায়ে ইসলাম ও নেজামে ইসলাম পার্টি। বাংলাদেশের ও উপমাহদেশের একমাত্র প্রাচীনতম একটি ঐতিহ্যবাহী ইসলামী রাজনৈতিক দল।
প্রতিষ্ঠা
১৯৪৫ সালের ২৮ ও ২৯ অক্টোবর কলিকাতার মুহাম্মদ আলী পার্কে মুসলিম লীগের প্রত্যক্ষ সমর্থনে একটি উলামা সম্মেলন অনুষ্ঠিত হয়। এই সম্মেলন থেকে প্রতিষ্ঠিত হয় 'নিখিল ভারত জমিয়তে ওলামায়ে ইসলাম' নামে একটি নতুন সংগঠন। এই নতুন জমিয়ত পাকিস্তান প্রশ্নে মুসলিম লীগের পক্ষ নেয়।
এই লক্ষ্যে '৫২ সালের ১৮, ১৯ ও ২০ মার্চ বর্তমান কিশোরগঞ্জ জেলার হয়বতনগরে দলটির কাউন্সিল অধিবেশন অনুষ্ঠিত হয়। উক্ত অধিবেশনেই মাওলানা আতহার আলী (রহ.) কে সভাপতি, মাওলানা সৈয়দ মুসলেহ উদ্দিন (রহ.) কে সাধারণ সম্পাদক এবং মাওলানা আশরাফ আলী ধর্মন্ডলীকে সহকারী সম্পাদক নির্বাচিত করে 'নেজামে ইসলাম পার্টি'র কার্যক্রম শুরু হয়।
যেকোন মূল্যে পাকিস্তানে নেজামে ইসলাম তথা ইসলামী রাষ্ট্র প্রতিষ্ঠাকে এই পার্টির প্রধান লক্ষ্য হিসেবে স্থির করা হয়। মুসলিম লীগের তুলনায় এই দলের নেতৃতে বড় বড় উলামা থাকায় অল্পদিনেই নেজামে ইসলাম পার্টি একটি শক্তিশালী বৃহৎ দলে পরিণত হয়।
১৯৫৪ সালের জাতীয় নির্বাচন
১৯৫৪ সালে নেজামে ইসলাম পার্টি জাতীয় নির্বাচনে অংশ নেয়। এই নির্বাচনে তাদের এককালের পৃষ্ঠপোষক ক্ষমতাসীন মুসলিম লীগকে পরাজিত করার লক্ষ্যে অপরাপর বিরোধী দলগুলোর সমন্বয়ে একটি যুক্তফ্রন্ট গঠন করা হয়। এই ফ্রন্টে নেজামে ইসলাম পার্টি ছাড়া আরও যে সব দল ছিল সেগুলো হলো আওয়ামী মুসলিম লীগ, কৃষক লীগ ও কৃষক শ্রমিক পার্টি।
যুক্তফ্রন্টের নির্বাচনী প্রতীক ছিল 'নৌকা'। যা বর্তমানে আওয়ামী লীগের পরিচয় চিহ্নে পরিণত হয়েছে। ফ্রন্টের পক্ষ থেকে ২১-দফা দাবি সংবলিত একটি নির্বাচনী ইশতেহার প্রকাশ করা হয়। এর ভূমিকায় বলা হয় : 'কুরআন ও সুন্নাহ-বিরোধী কোন আইন প্রণয়ন করা হবে না।'
যুক্তফ্রন্ট সরকারে নেজামে ইসলাম পার্টি অংশ নেয় এবং মন্ত্রিত্ব লাভের সুবাদে গুরুত্বপূর্ণ নীতি নির্ধারনী ভূমিকা পালন করে। জাতীয় ও প্রাদেশিক পরিষদে দলটির ৩৬ জন নেতা নির্বাচিত হন।
জাতীয় পরিষদে সংসদীয় দলের নেতা ছিলেন দলীয় সভাপতি মাওলানা আতহার আলী (রহ.), এডভোকেট মৌলভী ফরিদ ছিলেন কেন্দ্রীয় শ্রম মন্ত্রী। প্রাদেশিক পরিষদের স্পীকার ছিলেন আব্দুল ওহাব খান। এছাড়া আইন, ভূমি ও শিক্ষা মন্ত্রনালয়ও ছিল নেজামে ইসলাম পার্টির মন্ত্রীদের দায়িত্বে। পাকিস্তানের সাবেক প্রধানমন্ত্রী চৌধুরী মুহাম্মদ আলী পরবর্তীতে নেজামে ইসলাম পার্টিতে যোগ দিলে তাকে দলের সভাপতি নিযুক্ত করা হয়।
নেজামে ইসলাম পার্টি
১৯৫২ সালে জমিয়তে উলামায়ে ইসলামের রাজনৈতিক সেল হিসাবে নেযামে ইসলামের প্রথম অস্তিত্ব। ১৯৬৭ সাল পর্যন্ত এভিত্তিতেই নেযামে ইসলাম ইসলামী শাসনতন্ত্র প্রতিষ্ঠার দাবীতে রাজনৈতিক তৎপরতা অব্যাহত রাখে। কিন্তু ১৯৬৭ সালে জমিয়তে উলামায়ে ইসলাম ও নেযামে ইসলাম সংক্ষেপে নেযামে ইসলাম নামে একটি পৃথক দল হিসাবে এর কর্মতৎপরতা শুরু করে। ১৯৬৯ সালে নেযামে ইসলামের কেন্দ্রীয় নির্বাচন অনুষ্ঠিত হয়। এ নির্বাচনে মুফতী শফী কে প্রধান উপদেষ্টা, জফর আহমদ উসমানীকে সভাপতি, আতহার আলীকে কার্যকরী সভাপতি, আব্দুল ওয়াহহাব ও মুস্তফা আল মদনীকে সহ-সভাপতি, এহতেশামুল হক থানভীকে প্রধান কায়েদ বা নেতা ও সিদ্দিক আহমদ কে সেক্রেটারী জেনারেল নিযুক্ত করা হয়। পূর্ব পাকিস্তানের প্রতি কেন্দ্রীয় সরকারের বৈষম্যমূলক আচরণের বিরুদ্ধে নেযামে ইসলাম পার্টি প্রতিবাদ জানায় এবং পূর্ব পাকিস্তানের দাবী আদায়ের সংগ্রামে ভূমিকা পালন করে। এ পর্যায়ে তারা পাকিস্তানের কেন্দ্রীয় রাজধানী ঢাকায় ও নৌবাহিনীর সদর দফতর চট্টগ্রামে স্থানান্তরের দাবী জানায়। ১৯৭০ এর নির্বাচনে নেযামে ইসলাম অংশ গ্রহণ করে। তবে প্রার্থী মনোনয়নের ক্ষেত্রে তারা জামাতে ইসলামের সাথে এ মর্মে একটি চুক্তিতে আবদ্ধ হয় যে, নেযামে ইসলাম যেখানে তাদের প্রার্থীকে মনোনয়ন দিবে সেখানে জামাত প্রার্থী দিবে না, আর যেখানে জামাতে ইসলাম কোন প্রার্থীকে মনোনয়ন দিবে সেখানে নেযামে ইসলাম প্রার্থী দিবে না। পূর্ব পাকিস্তানে শেখ মুজিবের আওয়ামী লীগ ও পশ্চিম পাকিস্তানে ভুট্টোর পিপলস পার্টি এককভাবে বিজয়ী হয়। এ নির্বাচনে আওয়ামী লীগ একক সংখ্যা গরিষ্ঠতা লাভ করে। ফলে সাংবিধানিকভাবে তারা সরকার গঠনের ক্ষমতা লাভ করে। ক্ষমতা হস্তান্তর না হওয়ায় বাংলাদেশ স্বাধীনতা লাভ করে এবং স্বাধীন বাংলাদেশে ধর্মভিত্তিক রাজনীতি নিষিদ্ধ হয়। এ সময় নেযামে ইসলামের কর্মতৎপরতাও বন্ধ থাকে। ১৯৮১ সালে ছিদ্দিক আহমদের আহ্বানে এদলটি আবার সংগঠিত হয়। ছিদ্দিক আহমদকে সভাপতি, মঞ্জুরুল আহসানকে সেক্রেটারী ও আশরাফ আলীকে সহকারী সেক্রেটারী এবং সরওয়ার কামাল আজিজীকে প্রচার ও জনকল্যাণ সম্পাদক করে দলের নতুন অবকাঠামো ঘোষণা করা হয়। ১৯৮৪ সালে দলের কেন্দ্রীয় নির্বাচনে সিদ্দিক আহমদকে উপদেষ্টা, আব্দুল মালেক হালিমকে সভাপতি, আতাউর রহমান ও সরওয়ার কামালকে সহ-সভাপতি, আশরাফ আলীকে সাধারণ সম্পাদক ও নুরুল হক আরমানকে সাংগঠনিক সম্পাদক পদে নির্বাচিত করা হয়। এ সময় দলটিতে আরেক বার নতুন প্রাণের সঞ্চার হয়েছিল। তখন দলটি বেশ কিছু সমাজ সেবামূলক কাজের উদ্যোগ গ্রহণ করেছিল। ১৯৮৮ সালের দলীয় নির্বাচনে আশরাফ আলীকে সভাপতি ও আব্দুর রকীবকে সাধারণ সম্পাদক নিযুক্ত করা হয়। ১৯৮৯ সালে আশরাফ আলী সভাপতি ও নুরুল হক আরমান সাধারণ সম্পাদক মনোনীত হন। ১৯৯৩ সালে দলীয় নির্বাচনে আশরাফ আলী পুনঃসভাপতি মনোনীত হন এবং এডভোকেট আব্দুর রকীবকে পুনরায় সাধারণ সম্পাদক পদে মনোনীত করা হয়। ১৯৯৭ এর নির্বাচনে এডভোকেট আব্দুর রকীবকে সভাপতি ও সাংবাদিক আব্দুল লতীফ নেযামীকে সাধারণ সম্পাদক করা হয়।
স্যাপ্রোলাইট
'সাপ্রোলাইট' একধরনের রাসায়নিকভাবে ক্ষয়ে যাওয়া পাথর। সাপ্রোলাইট মাটির নিচের অংশে গঠিত হয় করে এবং এটি বেডরকের উপরপৃষ্ঠ দীর্ঘ সময় ধরে ক্ষয়ে যাওয়ার ফলে হয়। অধিকাংশ উদ্গত স্তরে এর রঙ লৌহ যৌগ থেকে আসে। মহাদেশীয় ভূমিতে এরকম দীর্ঘ সময় ধরে ক্ষয়ে যাওয়া স্তর ৩৫° উত্তর এবং ৩৫° দক্ষিণ অক্ষাংশের মধ্যে বিস্তৃত।
এরকম দীর্ঘ সময় ধরে ক্ষয়ে যাওয়া রেগোলিথ গঠনের জন্য মোটামুটি উচ্চতায় যথেষ্ট সমতল ভূমির দরকার যা সাধারণ ভূমিক্ষয় রোধ করে ও রাসায়নিক ক্ষয়কারী পদার্থ মাটির ভেতর প্রবেশে করতে দেয়। দ্বিতীয় শর্ত হল দীর্ঘ সময় টেকটনিক স্থিতিশীলতা কারণ টেকটনিক সক্রিয়তা এবং জলবায়ু পরিবর্তন সাধারণ ক্ষয় ঘটাতে পারে। তৃতীয় শর্ত হল ওই যায়গায় আর্দ্র ক্রান্তীয় জলবায়ু থেকে নাতিশীতোষ্ণ জলবায়ু হওয়া।
সল্পভাবে ক্ষয়ে যাওয়া সাপ্রোলাইটের কঙ্কর ভূগর্ভস্থ পানি ধারণ করতে সক্ষম, যা গবাদি পশুর জন্য উপযুক্ত। দীর্ঘ সময় ধরে ক্ষয়ের ফলে অনেক গৌণ এবং সুপারজিন আকরিক তৈরি হয় যেমন অ্যালুমিনিয়ম-আকরিক, লৌহ আকরিক, সাপ্রোলাইটিক সোনা, সুপারজিন তামা, ইউরেনিয়াম এবং অবশিষ্ট জমে ভারী খনিজ পদার্থ হিসেবে ।
সংজ্ঞা, বর্ণনা এবং অবস্থান
সাপ্রোলাইট একটি রাসায়নিকভাবে ক্ষয়ে যাওয়া পাথর (আক্ষরিক অর্থে এর মানে "পচা পাথর")। আরো তীব্রভাবে ক্ষয়ে গেলে সাপ্রোলাইট থেকে ল্যাটেরাইটে পরিনত হয়।
সাপ্রোলাইট মাটির স্তরের শেষ প্রান্তে গঠিত হয় এবং এর উপস্থিতি বেডরকের উপরপৃষ্ঠ দীর্ঘ সময় ধরে ক্ষয়ে যাওয়া নির্দেশ করে । ল্যাটেরাইটিক রেগোলিথের ক্ষেত্রে - রেগোলিথগুলি পাথরের একটি আলগা স্তর হিসেবে বেডরকের উপরে থাকে - স্যাপ্রোলাইটগুলি ল্যাটেরাইটের অবশিষ্টাংশের শেষ অংশের উপরের স্তর দ্বারা আবৃত হতে পারে; মূল প্রোফাইলের বেশিরভাগ অংশ অবশিষ্ট মাটি দ্বারা বা অন্য স্থান থেকে আসা মাটির ভার দ্বারা সংরক্ষিত থাকে । সুইডেনে, এভাবে ক্ষয়ের ফলে ১০০০ থেকে ৫০০ মিলিয়ন বছর আগে পাতলা কাওলিনিটিক স্যাপ্রোলাইটের স্তর গঠিত হয়; ২০০ থেকে ৬৬ মিলিয়ন বছর আগে পুরু কাওলিনিটিক স্যাপ্রোলাইটের স্তর গঠিত হয়; এবং ৫ মিলিয়ন বছর পূর্বে মাঝারি-পুরু অপরিপক্ক স্যাপ্রোলাইটের স্তর গঠিত হয় ।
লৌহ যৌগের উপস্থিতি সাপ্রোলাইটের প্রধান রঙের উৎস । বেশিরভাগ উদ্গত স্তরে, লৌহ যৌগের উপস্থিতির কারণে রঙিন দেথায় যা খনিজের কণার আকারের উপর নির্ভর করে । যেমন মাইক্রন থেকে ছোট আকারের গোথাইট হলুদ; বড় গোথাইট বাদামী। মাইক্রন থেকে ছোট আকারের হেমাটাইট লাল; বড় হেমাটাইট ধূসর থেকে কালো রঙের হয় ।
রেগোলিথের পুরুত্ব কয়েক মিটার থেকে দে়ড়শ মিটার পর্যন্ত হয়ে থাকে, যা স্থলপৃষ্ঠের বয়স, টেকটনিক সক্রিয়তা, জলবায়ু, অতীতের জলবায়ুর এবং বেডরকের গঠনের উপর নির্ভর করে । এই তীব্রভাবে ক্ষয়ে ভূখণ্ডগুলি এখন উষ্ণ আর্দ্র থেকে শুষ্ক, গ্রীষ্মমন্ডলীয় থেকে নাতিশীতোষ্ণ, বিভিন্ন রকম জলবায়ুতে গঠিত হয়, তারা অতীতে একই পরিস্থিতিতে তৈরি হয়েছিল । আফ্রিকা, ভারত, দক্ষিণ আমেরিকা, অস্ট্রেলিয়া এবং দক্ষিণ-পূর্ব এশিয়ার বিভিন্ন অঞ্চলে, রেগোলিথ প্রায় ১০০ মিলিয়ন বছর ধরে একটানা গঠিত হয়ে চলেছে । আন্তঃ-ক্রান্তীয় বেল্টে গভীরভাবে ক্ষয়ে যাওয়া রেগোলিথগুলি বিস্তৃত, বিশেষত মহাদেশীয় স্থলভাগে ৩৫° উত্তর এবং ৩৫° দক্ষিণ অক্ষাংশের মধ্যে। অনুরূপ ক্ষয়ে যাওয়া রেগোলিথগুলি উচ্চ অক্ষাংশে পাওয়া যায় - দক্ষিণ-পূর্ব অস্ট্রেলিয়া (ভিক্টোরিয়া এবং তাসমানিয়া) এ ৩৫-৪২° দক্ষিণে, যুক্তরাষ্ট্রে ৪০-৪৫° উত্তরে এবং ইউরোপে (উত্তর আয়ারল্যান্ড, জার্মানি) ৫৫° উত্তরে - যদিও খুব বেশি এলাকা জুড়ে পাওয়া যায় না । কিছু এলাকায় স্যাপ্রোলাইটের বয়স তুলনামূলকভাবে নির্ণয় করা সম্ভব কারণ স্যাপ্রোলাইটের বয়স অবশ্যই মূল উপাদানের চেয়ে কম বয়সী হবে এবং উপরের অন্য স্তরের যেমন একটি লাভা বা পলল শিলার চেয়ে বেশি বয়সী হবে। এই নীতিটি কিছু ক্ষেত্রে উপযোগী তবে অন্য ক্ষেত্রে মধ্যে যেমন সুইডেনের নির্দিষ্ট কিছু অংশে যেখানে এটি প্রিক্রাম্বিয়ান পাথর থেকে গঠিত এবং কোয়ার্টানারি ডিপোজিটের নিচে রয়েছে, এটির উপযোগীতা খুব কম ।
গঠন
একটি অঞ্চলের রেগোলিথ, তার দীর্ঘ সময় ক্ষয়ের ফসল; আর্দ্র আবহাওয়ায় প্রাথমিক পর্যায়ে, রাসায়নিক পদার্থ বেশি পরিবমান চুয়িয়ে ছড়িয়ে পড়ে।
ব্যবহারসমূহ
পশ্চিম অস্ট্রেলিয়ায় অ্যাকুইফারগুলি প্রধানত সাপোলাইটের কাঁকর দ্বারা তৈরি।
আবুধাবি
আবুধাবি (أَبُو ظَبِي (Abū Ẓabī) ) মধ্যপ্রাচ্যের রাষ্ট্র সংযুক্ত আরব আমিরাতের রাজধানী ও দ্বিতীয় সর্বোচ্চ জনবহুল নগরী (দুবাইয়ের পরে)। এটি দেশটিকে গঠনকারী সাতটি আমিরাতের (আমিরশাসিত রাজ্য) মধ্যে বৃহত্তম এবং আবুধাবি আমিরাতের রাজধানীও বটে। আবুধাবি নগরীটি পারস্য উপসাগরের  একটি ছোট ত্রিভুজাকৃতি দ্বীপে অবস্থিত এবং একটি সেতুর মাধ্যমে মূল ভূখণ্ডের সাথে সংযুক্ত । ২০১৯ সালের হিসাব অনুযায়ী আবুধাবি শহরের জনসংখ্যা প্রায় ১৪ লক্ষ।
আবুধাবি আঞ্চলিক ও কেন্দ্রীয় সরকারের কার্যালয়গুলির পাশাপাশি সংযুক্ত আরব আমিরাতের সরকারেরও অবস্থানস্থল। এছাড়া এখানে সুপ্রিম অয়েল কাউন্সিল অবস্থিত এবং এটা আবুধাবির আমিরি পরিবারের বসবাসের স্থান। আবুধাবির রাষ্ট্রপ্রধান এই পরিবারেরই সদস্য। এই অঞ্চলের ত্বরিত গতির উন্নয়ন, নগরায়ন, তেল ও গ্যাস সম্পদের প্রাচুর্য এবং তুলনামূলক উচ্চ মাথাপিছু আয়ের কারণে এই শহরটি বর্তমানে উন্নত ও সমৃদ্ধ মহানগরীতে পরিণত হয়েছে।
রাজধানী হওয়ার কারণে আজকের দিনে এই শহরটি দেশের রাজনৈতিক কেন্দ্র, শিল্পের কেন্দ্র, অন্যতম প্রধান সাংস্কৃতিক কেন্দ্র এবং বাণিজ্যিক কেন্দ্রও বটে। সংযুক্ত আরব আমিরাতের কমবেশি ৪০ হাজার কোটি মার্কিন ডলারের অর্থনীতির তিন ভাগের দুই ভাগই আবুধাবি-কেন্দ্রিক।
স্থানীয় কিছু গোত্র ১৭৬১ সালে আবুধাবি এলাকাতে বসতিস্থাপন করে। ইতিহাসের বেশিরভাগ সময় ধরেই এটি একটি ক্ষুদ্র ও অনুনন্নত লোকালয় ছিল। ১৯৫৮ সালে আবু ধাবি রাজ্যে সমৃদ্ধ খনিজ তৈলক্ষেত্র আবিষ্কৃত হবার পরে আবুধাবির ভাগ্য পরিবর্তন হয়। তেল বিক্রির অর্থ দিয়ে শহরটির আধুনিকায়ন করা হয়। বিদ্যুৎ, পানি ও পয়োনিষ্কাশন ব্যবস্থা স্থাপন করা হয়। আধুনিক ভবনাদি ও একটি নতুন সমুদ্র বন্দর নির্মাণ করা হয়। আধুনিকায়নের সাথে সাথে জনসংখ্যা বৃদ্ধি পায়।
১৯৭১ সালে সংযুক্ত আরব আমিরাত যুক্তরাজ্যের কাছ থেকে স্বাধীনতা লাভ করে। ১৯৯০-এ দশকের শুরুতে আবুধাবি দেশটি স্থায়ী রাজধানীতে পরিণত হয়।
ইতিহাস
আরও দেখুন: আবুধাবির কালানুক্রমিক ইতিহাস
আবুধাবি এবং এর সংলগ্ন অঞ্চল সমূহে অনেকানেক পুরাতাত্ত্বিক নিদর্শনের দেখা মেলে। এসব নিদর্শনগুলো পর্যবেক্ষণ করলে উপলব্ধি করা যায় প্রাচীনকালে এই অঞ্চলে উম্ম আন-নার এবং অনুরূপ আরও সভ্যতার ক্রমবিকাশ ঘটে থাকতে পারে। বর্তমান আবুধাবির বাইরে আমিরাতের পূর্ব ও পশ্চিমাঞ্চলে প্রাচীনকালে বসতি গড়ে উঠেছিল বলে প্রমাণ পাওয়া যায়।
নামের ব্যুৎপত্তি
আরবি শব্দ 'ধাবি'(ظَبِي) অর্থ 'গ্যাজেল' (এক ধরনের হরিণ জাতীয় প্রাণী)। আর আবুধাবি অর্থ হয় 'গ্যাজেলের পিতা'।এই অঞ্চলে গ্যাজেল জাতীয় হরিণের প্রাচুর্য এবং 'শাখবুত বিন দিয়াব আল নাহিয়ানের' সম্পর্কে প্রচলিত একটি লোককথার উপর ভিত্তি করে আবুধাবির নামকরণ করা হয়েছে বলে ধরা হয়।
আল নাহিয়ান পরিবার
মূল নিবন্ধ: আল নাহিয়ান পরিবার
'বনি ইয়াস' বেদুইনরা মূলত আরব আমিরাতের পশ্চিমাঞ্চলে অবস্থিত লিউয়া মরুদ্যান এবং এর পার্শ্ববর্তী অঞ্চল সমূহে বসবাস করত। ২০ টি উপগোত্রসহ বিশাল এই গোত্রটি তখন এই অঞ্চলে সবচেয়ে গুরুত্বপূর্ণ গোত্র হিসেবে পরিগণিত হতো। ১৭৯৩ সালের দিকে স্বাদু পানির সন্ধান পেয়ে এই গোত্রের আল বু-ফালাহ উপগোত্রটি পারস্য উপসাগরীয় উপকূলের আবুধাবি দ্বীপে এসে বসবাস শুরু করে। এই উপগোত্রের একটি পরিবার— 'আল নাহিয়ান' পরিবার। আজকের দিনে এই 'আল-নাহিয়ান' পরিবারের সদস্যদের মধ্য থেকেই আবুধাবির শাসক নির্বাচন করা হয়ে থাকে।
মুক্তা-বাণিজ্য
বিশাল তেল-সম্পদের আবিষ্কারের আগে মুক্তা-অনুসন্ধান এবং এর বাণিজ্য ছিল এই অঞ্চলের প্রধান শিল্প। বলা হয় পারস্য উপসাগরীয় অঞ্চল মুক্তা অনুসন্ধানের জন্য সবচেয়ে আদর্শ স্থান। ডুবুরিরা সাধারণত প্রতিদিন ৩০ বারের মত মুক্তার অনুসন্ধানে ডুব দিত এবং প্রতিবারই তারা এক-দেড় মিনিট পানির তলায় অবস্থান করতো।
চুক্তিবদ্ধ রাষ্ট্র
ঊনবিংশ শতাব্দীতে পারস্য উপসাগরীয় অঞ্চলের আরবীয় শেখদের সাথে গ্রেট বৃটেনের কিছু চুক্তি সম্পাদিত হয়। ফলে এ অঞ্চলে বৃটেনের প্রতিপত্তি বৃদ্ধি পায়। পারস্য উপসাগরীয় অঞ্চলের কুখ্যাত জলদস্যুদের কবল থেকে ভারতীয় বাণিজ্যপথ সুরক্ষিত রাখা ছিল এই চুক্তির মূল উদ্দেশ্য। তবে এই উদ্দেশ্য সাধন হওয়ার পরেও চুক্তিটি টিকিয়ে রাখার জন্য উপযুক্ত আরও অন্যান্য কারণ আবির্ভূত হয়;—যেমন,কৌশলগত প্রয়োজনে অন্যান্য বিশ্ব শক্তির প্রভাব থেকে এই অঞ্চলকে মুক্ত রাখা এবং নিজেদের প্রভাব বলয়ে আবদ্ধ রাখা।
১৯৪৭ সালে ভারতীয় উপমহাদেশ ত্যাগ করার পরেও আবুধাবি এবং এর পার্শ্ববর্তী অঞ্চল সমূহে তেল প্রাপ্তির ব্যাপক সম্ভাবনা দেখা দেওয়ার ফলে ব্রিটিশরা এই অঞ্চলের সাথে তাদের চুক্তি এবং সম্পর্ক বজায় রাখে।
আবুধাবির ভূগোল
এটা দেশটির মূল ভূখণ্ড থেকে মোটামুটি ২৫০ মিটার (৮২০ ফিট) দূরে একটি দ্বীপে অবস্থিত। আবুধাবি মাক্তা ও মুসাফা সেতুদ্বয় দ্বারা মূল ভূখণ্ডের সাথে যুক্ত। ২০১০ সালে তৃতীয় একটি সংযোগকারী সেতু স্থাপিত হয়। এটির নাম শেখ জায়েদ সেতু। এটির ডিজাইনার জাহা হাদিদ। আবুধাবির সাথে সাদিয়াত দ্বীপেরও একটি সংযোগকারী সেতু আছে, যেটা ৫ লেন বিশিষ্ট এবং মোটরযান চলাচলের উপযুক্ত। রিম দ্বীপের সাথেও এর একটি সংযোজক সেতু আছে। ২০১১ সালে নির্মিত এই সেতুটির নাম আল-মাসরাফ। এটি একটি ২৭ লেন বিশিষ্ট মাল্টিলেয়ার ইন্টারচেঞ্জ সেতু এবং এর মাধ্যমে ঘণ্টায় ২৫,০০০ যান চলাচল করতে পারে।
আবুধাবি শহরের প্রধান অংশটি আবুধাবি দ্বীপে অবস্থিত তবে মূল ভূখণ্ডেও এর কিছু কিছু অংশ আছে। উদাহরণস্বরূপ— খলিফা সিটি এ, বি, সি; খলিফা সিটি আল রাহা বীচ; আলবাহিয়া সিটি- এ, বি, সি; আল শাহামা, আল রাহবা, বনি ইয়াস, শামখা, আল ওয়াতবা, মুসাফা রেসিডেন্সিয়াল ইত্যাদি।
আবুধাবির গালফে 'ইন্দো-প্যাসিফিক কুঁজো ডলফিনদের' প্রচুর পরিমাণে পাওয়া যায়। দ্বীপটির পূর্বে রয়েছে ম্যানগ্রোভ ন্যাশনাল পার্ক। আল-কার্ম কার্নিশে এটি অবস্থিত। আরবীতে আল-কার্ম অর্থ ম্যানগ্রোভ।
জলবায়ু
আবুধাবির জলবায়ু উষ্ণ মরু-জলবায়ু। এখানে পুরোটা বছর জুড়েও রৌদ্রোজ্জ্বল মেঘমুক্ত আকাশ থাকতে পারে। সবচেয়ে বেশি তাপমাত্রা, গড়ে ৪১° সে., থাকে জুন থেকে সেপ্টেম্বর পর্যন্ত। এ সময় মাঝে মাঝেই মরুঝড় হয়। ঝড়ের ফলে অনেক সময় দৃষ্টিসীমা কয়েক মিটারে সীমাবদ্ধ হয়ে পড়ে। নভেম্বর থেকে মার্চ পর্যন্ত তুলনামূলক শীতল আবহাওয়া বিরাজ করে। এই সময়কালে মাঝে মাঝে কুয়াশা এবং বৃষ্টি দেখা যেতে পারে।
গড় হিসাবে এখানে জানুয়ারি শীতলতম এবং অগাস্ট উষ্ণতম মাস। কর্কটক্রান্তি রেখা আরব আমিরাতের উপর দিয়ে গেছে, ফলে এর দক্ষিণভাগ ক্রান্তীয় অঞ্চলে পড়ে।
এখানে সবচেয়ে কম গড় তাপমাত্রা ১৮° সে. হলেও এখানকার আবহাওয়া বেশ শুষ্ক এবং এটিকে ক্রান্তীয় আবহাওয়া বলে গণ্য করা যেতে পারে।
সরকার ব্যবস্থা
এই শহরটি সেন্ট্রাল ক্যাপিটাল ডিস্ট্রিক্ট এর অংশ এবং মিউনিসিপাল ডিপার্টমেন্ট দ্বারা শাসিত। এটাকে আবুধাবি আমিরাত এর পূর্বাঞ্চলীয় বা পশ্চিমাঞ্চলীয় মিউনিসিপ্যাল এলাকার অন্তর্ভুক্ত করা হয়নি। ২০১৭ সালের মার্চ মাসে শেখ খলিফা একটি অধ্যাদেশ জারি করেন যাতে পূর্বাঞ্চলের (অফিশিয়ালি আল আইন রিজিওন) প্রধান সেটেলমেন্ট হয় আল আইন সিটি; ঐ একই অধ্যাদেশের ফলে  পশ্চিম অঞ্চলের (আল-দাফ্রা রিজিয়ন) প্রধান সেটেলমেন্ট হয় মদিনাত যায়েদ।
শহরের অবকাঠামোর সাথে সম্পৃক্ত বিষয়গুলো দায়িত্বে থাকে 'আবুধাবি নগর পরিকল্পনা কাউন্সিল', 'রেগুলেশন ও সুপারভিশন ব্যুরো' ইত্যাদি প্রতিষ্ঠান গুলো। অর্থনৈতিক বিষয়গুলো রাজ্য সরকারের দায়িত্বে থাকে। আবুধাবি যেহেতু সংযুক্ত আরব আমিরাতের রাজধানী প্রেসিডেন্টের বাসভবনও এখানে অবস্থিত।
শহরের স্থাপত্য
শেখ জায়েদ এর নির্দেশক্রমে জাপানি স্থপতি কাতসুহিকো তাকাহাশি ১৯৬৭ সালে ৪০,০০০ লোকের জন্য আবুধাবির নগর পরিকল্পনা শুরু করেন।
আবুধাবিতে জনসংখ্যার ঘনত্ব অতি দ্রুত পরিবর্তনশীল, তবে শহরের কেন্দ্রীয় এলাকায় অনেক কর্মসংস্থানের বলে জনসংখ্যার ঘনত্ব বেশি থাকে।
বোতাম ফুল
বোতাম ফুল (Gomphrena globosa) গ্লোব অ্যামারান্থ, মখমলি, ব্যচেলর'স বাটন এবং ভাডামালি হিসাবে সাধারণভাবে পরিচিত, হল অ্যামারান্থাসিয়া পরিবারের গোমফ্রেনা গণের একটি ভোজ্য উদ্ভিদ। বৃত্তাকার ফুলের পুষ্পবিন্যাসে দৃশ্যত প্রভাবশালী বৈশিষ্ট্য রয়েছে, এবং চাষের ক্ষেত্রে ম্যাজেন্টা, রক্তবর্ণ, লাল, কমলা, সাদা, গোলাপি, এবং লাইলাক রঁজন বৈচিত্র্যের (বা শেডের) ফুল চাষের প্রচারণা করা হয়। পুষ্প মস্তকের মধ্যে, সত্যিকারের ফুল ছোট আকারের এবং অস্পষ্ট হয়ে থাকে।
আবুধাবি
শহরের স্থাপত্য
ডাউনটাউনে অনেক মানুষের বসবাস। তবে আবুধাবির শহরতলীতে তুলনামূলক কম জনসংখ্যা বাস করে।
বোতাম ফুল
''জি. গ্লোবোসা মূলত মধ্য আমেরিকার ব্রাজিল, পানামা, এবং গুয়াতেমালা অঞ্চলের স্থানীয় হলেও বর্তমানে বিশ্বব্যাপী জন্মায়। একটি গ্রীষ্মমন্ডলীয় বার্ষিক উদ্ভিদ হিসাবে, জি. গলোবোসা'' গ্রীষ্মে এবং শরতের প্রারম্ভে ক্রমাগত প্রস্ফুটিত হয়ে থাকে। এটি খুব তাপ সহনশীল এবং মোটামুটি খরা প্রতিরোধী হলেও পূর্ণ সূর্যালো এবং নিয়মিত আর্দ্রতার মধ্যে ভাল জন্মায়। এই উদ্ভিদ সি৪ পথ দিয়ে বায়ু থেকে কার্বন গ্রহণ করতে সক্ষম। পরিপক্ব অবস্থায়, ফুলের মাথাগুলি প্রায় ৪ সেন্টিমিটার লম্বা হয় এবং গাছটি ২৪ ইঞ্চি উচ্চতা পর্যন্ত বৃদ্ধি পায়।
''জি. গ্লোবোসা'' একটি বহির্মুখী প্রজাতি যা প্রজাপতি, মৌমাছি এবং অন্যান্য পোকামাকড় দ্বারা পরাগায়িত হয়। পরাগরেণুগুলির উৎসাহ প্রচারের মাধ্যমে ফুলের উদ্বায়ী উদ্ভিদের প্রজনন সাফল্যে সম্ভবত গুরুত্বপূর্ণ ভূমিকা পালন করে। এই বোতাম ফুলের যে অংশকে ফুল বলা হয় তা আদতে ফুল নয়। তা আসলে মঞ্জরীপত্র যাকে উদ্ভিদবিদ্যার ভাষায় ইংরাজিতে বলি "ব্র্যাক্ট" বা রূপান্তরিত পত্র। উদ্ভিদ এই রূপান্তরিত পত্রকে কীট পতংগ আকর্ষণের কাজে ব্যবহার করে। এখানে চারদিকে যে ছোট ফুল দেখা যাচ্ছে, সেগুলিই প্রকৃত ফুল, যেমনটা দেখা যায় বাগানবিলাসে।
আবুধাবি
শহরের স্থাপত্য
অধিক জনসংখ্যার স্থান সংকুলানের জন্য আবুধাবিতে মাঝারি এবং বড় অনেক বহুতল আকাশচুম্বী ভবন নির্মাণ করা হয়েছে। ইতিহাদ টাওয়ার্স, টি আই ডি এ টাওয়ার, আবুধাবি ন্যাশনাল ব্যাংক হেডকোয়ার্টার্স, বেনুনা টাওয়ার (হিল্টন হোটেল), ইতিসালাত হেডকোয়াটার্স ইত্যাদি এসব বহুতল ভবনের মধ্যে বিশেষভাবে উল্লেখযোগ্য।
বোতাম ফুল
নামকরণের ইতিহাস
ইংরাজি ব্যাচেলর'স বাটন নামের ঘটনা হল, এক সময় ইউরোপে জামায় বোতামফুল লাগিয়ে যুবকরা বোঝানোর চেষ্টা করতো যে সে মেয়ে খুঁজছে। এই ফুল বেশ কিছুদিন টিকে থাকে, তাই তারা বেশ খানিকটা সময় পেতো প্রেমিকা যোগাড়ের জন্যে। এই কাণ্ড তাহিতি-হাওয়াই দ্বীপের মেয়েরা করে কানে জবা ফুল গুঁজে, আর প্রাচীনকালে ব্রাজিলের মেয়েরা রাতের বেলা দীর্ঘ-ঈ-কারের মতো চুল ফুলিয়ে তার ভেতর ঢুকিয়ে রাখতো জোনাকি।
ব্যবহার
thumb|বোতাম ফুল
আবুধাবি
শহরের স্থাপত্য
'আবুধাবি প্ল্যান ২০৩০'-এ এই ধরনের আকাশচুম্বী ভবন এর নির্মিতিকে উৎসাহিত করা হয়েছে। বিশেষত আবুধাবির প্রধান বাণিজ্যিক কেন্দ্র সম্প্রসারনের জন্য আলমারিয়া এবং আল রিম দ্বীপেও অনেকগুলো আকাশচুম্বী ভবন নির্মাণের পরিকল্পনা করা হয়েছে। ইতঃমধ্যেই আবুধাবিতে বেশ কিছু সুউচ্চ ভবনের নির্মাণকাজ শুরু হয়েছে। সুউচ্চ ভবন গুলোর মধ্যে সেন্ট্রাল মার্কেট রেসিডেনশিয়াল টাওয়ার(৩৮২ মিটার/১২৫৩.২৮ ফুট), দা ল্যান্ডমার্ক (৩২৪ মিটার/১০৬২.৯৯ ফুট), ৭৪ তলা স্কাই টাওয়ার (৩১০ মিটার/১০১৭.০৬ ফুট) ইত্যাদি নির্মাণ কাজ শেষ হয়েছে। ২০০৮ এর জুলাই মাসের হিসাব অনুযায়ী ৬২ টি উচ্চ ভবন নির্মাণের অনুমোদন দেয়া হয় যেগুলোর উচ্চতা ৩০ মিটার থেকে শুরু করে ১৫০ মিটার পর্যন্ত।
বোতাম ফুল
ব্যবহার
হাওয়াইয়ে, এটি সাধারণত দীর্ঘস্থায়ী লেই (পুষ্পমাল্য) হিসাবে ব্যবহার করা হয় কারণ এটি শুকিয়ে যাবার পরও এটির আকার এবং রঙ ধরে রাখে। নেপালে, ফুলটি সাধারণত "সুপরি ফুল" নামে পরিচিত, তিহার উৎসবের শেষ দিন, ভাই টিকার সময় মালা তৈরি করতে এই ফুল ব্যবহৃত হয়। এই উৎসবে সুরক্ষার জন্য বোনেরা তাদের ভাইয়ের গলায় এই ফুলে গাঁথা মালা পরিয়ে দেয়।
আবুধাবি
শেখ জায়েদ মসজিদ
শেখ জায়েদ মসজিদ এর নির্মাণশৈলী দেখে আবুধাবির স্থাপত্য প্রীতি সহজেই অনুধাবন করা যায়। এর নির্মাণ কাজ শুরু হয়েছিল প্রয়াত প্রেসিডেন্ট শেখ জায়েদ বিন সুলতান আল নাহিয়ান-এর আমলে যিনি আধুনিক সংযুক্ত আরব আমিরাত প্রতিষ্ঠার অন্যতম পুরোধা। এই মসজিদটি নির্মাণের জন্য পৃথিবীর বিভিন্ন প্রান্ত থেকে উপাদান সংগ্রহ করা হয়েছে। এই মসজিদটি 'Unite the World' মূলনীতির প্রতীক হিসেবে দন্ডায়মান। সংযুক্ত আরব আমিরাত, ইতালি, জার্মানি, মরক্কো, পাকিস্তান, তুর্কি, ইরান, চায়না, ভারত, নিউজিল্যান্ড প্রভৃতি দেশ থেকে উপাদান সংগ্রহ করে এটি নির্মাণ করা হয়েছে। ৩০০০ এর বেশি শ্রমিক এবং ৩৮ টি কন্ট্রাক্টিং কোম্পানি এই মসজিদের নির্মাণ কাজে অংশ নেয়। স্থায়িত্বের দিকে দৃষ্টি রেখে এর নির্মাণের উপকরণ গুলো সংগ্রহ করা হয়েছে। মার্বেল পাথর, স্বর্ণ, মাঝারি দামি মূল্যবান পাথর, স্ফটিক প্রভৃতি উপাদান এর নির্মাণ কাজে ব্যবহৃত হয়েছে। মসজিদ নির্মাণের কাজ শুরু হয় ১৯৯৬ সালের ৫ই নভেম্বর এবং ২০০৭ সালের ডিসেম্বরে সবার জন্য উন্মুক্ত করা হয়। এটা কমবেশি ৪১,০০০ লোকের জন্য স্থান সংকুলান করতে পারে। পুরো স্থাপনাটি ২২৪১২ বর্গমিটার (২,৪১,২৪০ বর্গফুট) এলাকা জুড়ে বিস্তৃত।
বোতাম ফুল
ব্যবহার
এই উদ্ভিদটি তার প্রাণবন্ত রঙ এবং রঙ ধরে রাখার জন্য ল্যান্ডস্কেপ নকশায় ব্যবহারের জন্য জনপ্রিয়।
আবুধাবি
শেখ জায়েদ মসজিদ
সংযুক্ত আরব আমিরাতের সবচেয়ে বেশি দেখা ভবনগুলোর একটি এই মসজিদ। এ কারণে এটি এমন ভাবে নির্মিত যাতে একই সাথে ভবনটিকে প্রার্থনার স্থান, শুক্রবারের জনসমাগম, দৈনন্দিন বিভিন্ন কাজ, শিক্ষার প্রসার ইত্যাদি কাজে ব্যবহার করা যায়। এখানে দর্শনার্থীদের জন্যও বিভিন্ন কর্মসূচি গ্রহণ করা হয়।
বোতাম ফুল
ব্যবহার
''জি. গ্লোবোসা'' ফুলের বিটাকায়ানিন সমৃদ্ধ যা খাদ্য শিল্প, প্রসাধনী এবং প্রাণিসম্পদ খাতে সংযোজন এবং পরিপূরক হিসাবে বিভিন্ন ধরনের ব্যবগার রয়েছে। পিএইচ ৩ এবং ৭-এর মধ্যে স্থিতিশীল, গ্লোব আমরান্থের বিটাকায়ানিন প্রাকৃতিক খাবার রঙ হিসাবে ব্যবহার উপযুক্ত এবং এটি একটি লাল-বেগুনি রঙ ধারণ করে।
উপরন্তু, বিটাকায়ানিন ভিট্রো এবং ভিভো মডেল উভয় ক্ষেত্রে শক্তিশালী অ্যান্টিঅক্সিডেন্ট এবং কেমোপ্রেনভেটিভ যৌগ হিসাবে আকর্ষণীয় ঔষধি গুণ বিদ্যমান। ''জি. গ্লোবোসা'' ইনফ্লোরোসেসেন্সগুলি নিষ্ক্রিয় করে সংস্কৃতিযুক্ত ম্যাক্রোফেজগুলিতে নাইট্রিক অক্সাইডের পরিমাণ হ্রাস করে।
আবুধাবি
কারম আল-ওয়াতান
সংযুক্ত আরব আমিরাতের প্রেসিডেন্টের প্রাসাদ 'কারম আল-ওয়াতান'— যার অর্থ 'জাতির প্রাসাদ'। ২০১৯ সালের মার্চ মাসে জনগণের জন্য এটা উন্মুক্ত করা হয়। এটা 'লেডিস সৈকতে' অবস্থিত। এর নির্মাণকাজ ২০১৮ সালে শেষ হয়।
বোতাম ফুল
ফিটোকেমিক্যাল
ছয়টি ফেনলিক অ্যাসিড ডেরাইভেটিভস এবং পনেরোটি নির্দিষ্ট ফ্ল্যাভোনয়েড সহ ''জি. গলোবোসা'' উদ্ভিতে কমপক্ষে সাতাশটি ফিটোকেমিক্যাল শনাক্ত করা গেছে। সর্বাধিক প্রচুর পরিমাণে ফেনোলিক যৌগগুলি হল ফ্ল্যাভোনয়েড। ক্রোমাটোগ্রাফিক এবং ভর স্পেকট্রোম্যাট্রি কৌশলগুলির উপর ভিত্তি করে একটি প্রধান ফেনল কেম্প্পেরল থ্রি-ও-রুটিনোসাইড হিসাবে পাওয়া গেছে। গামফ্রেনল ডেরিভেটিভগুলিও ফেনোলিক সামগ্রীগুলিতে অবদান রাখে। অন্যান্য ফ্ল্যাভোনোলগুলির মধ্যে রয়েছে কোরেসেটিন, কেম্পফেরল এবং আইসোরহ্যামেটিন ডেরিভেটিভস।
বিটাকায়ানিন
বোতাম ফুলে চিহ্নিত প্রধান বিটাকায়ানিনগুলি হল গমফ্রেনিন, আইসোগোমফ্রেনিন ২ এবং আইসোগোমফ্রেনিন ৩। এই যৌগগুলি উদ্ভিদের শূন্যস্থানগুলিতে সংরক্ষিত থাকে।
আবুধাবি
পার্ক এবং উদ্যানসমূহ
আবুধাবিতে অনেকগুলো পার্ক এবং উদ্যান রয়েছে মোট ৬০০ কিলোমিটার (২৪৯ মাইল) সমুদ্র সৈকতের মধ্যে ১০ কিলোমিটার (৬ মাইল) বিভিন্ন বিনোদনের কাজে ব্যবহৃত হয়।
অর্থব্যবস্থা
সংযুক্ত আরব আমিরাতের বিশাল তেল সম্পদের কারণে এখানে মাথাপিছু আয় অনেক বেশি। দেশের ৯৫% তেল এবং ৯২% গ্যাস আবুধাবির দখলে। পৃথিবীর তেল সম্পদের ৯% (৯৮.২ বিলিয়ন ব্যারেল) এবং প্রাকৃতিক গ্যাসের ৫% (২০০ বিলিয়ন কিউবিক ফুট) সংযুক্ত আরব আমিরাতের দখলে। ২০১০ সাল থেকে সংযুক্ত আরব আমিরাতের তেল উত্তোলন ক্ষমতা দিনপ্রতি ২.৩ বিলিয়ন এবং এটা ৩ মিলিয়ন ব্যারেল এ উন্নীত করার কাজ চলছে। বর্তমানে অভ্যন্তরীণ চাহিদা বৃদ্ধি তেল ক্ষেত্র ডিস্যালাইনেশন এবং রিইনজেকশন এর জন্য গ্যাস উত্তোলনের দিকেও বিশেষভাবে নজর দেয়া হচ্ছে। তবে হাইড্রোজেন সালফাইড এর উপস্থিতির কারণে এখানে গ্যাস উত্তোলন তুলনামূলক কঠিন।
২০০৯ সালের দিকে সরকার দেশের অর্থনীতিতে বৈচিত্র আনতে শুরু করে। তেলের উচ্চ মূল্যের উপর নির্ভর করে এই বৈচিত্র আনা শুরু হলেও বর্তমানে তেল বাদে অন্য সেক্টর গুলোর অবদান মোট জিডিপির ৬৪%। আবুধাবিতেও এই ধারার প্রভাব পড়েছে। দেশের অন্যান্য অংশের তুলনায় এখানে শিল্প, আবাসন প্রকল্প, পর্যটন এবং অন্যান্য ব্যবসার ক্ষেত্রে অনেক বিনিয়োগ বাড়ানো হয়েছে। তেলের বড় উৎপাদক হিসেবে আবুধাবি এক্ষেত্রে সবচেয়ে বেশি লাভবান হয়েছে। সংযুক্ত আরব আমিরাতের অর্থনীতির তেল নির্ভরতা দূর করতেই মূলত এই সব পদক্ষেপ গ্রহণ করা হয়েছে। আবুধাবি ইন্ডাস্ট্রিয়াল সিটি, টুফোর৫৪ আবুধাবি মিডিয়া ফ্রি জোন, আই সি এ ডি ২ ইত্যাদি বাণিজ্যিক এলাকা প্রতিষ্ঠা করা থেকে এটা পরিষ্কার যে অর্থনীতিকে শিল্প-নির্ভর করে তুলতে চেষ্টা করা হচ্ছে। আবাসন প্রকল্প পর্যটন ইত্যাদির উন্নতির জন্য আবুধাবি পর্যটন কর্তৃপক্ষ( আবুধাবি ট্যুরিজম অথরিটি) এবং ট্যুরিজম এন্ড ডেভেলপমেন্ট ইনভেস্টমেন্ট কোম্পানি বিভিন্ন কর্ম পরিকল্পনা হাতে নিয়েছে।
জিডিপি এবং মাথাপিছু আয়ের ভিত্তিতে আবুধাবি সংযুক্ত আরব আমিরাতের মধ্যে সবচেয়ে এগিয়ে। এই শহরে সারা বিশ্বের বিভিন্ন প্রান্তের এক মিলিয়ন ডলার বিনিয়োগ করা আছে। ২০১০ সালের হিসাব অনুযায়ী আবুধাবির মাথাপিছু আয় ছিল ৪৯৬০০ ইউএসডি যেটা ছিল বিশ্বে নবম। সংযুক্ত আরব আমিরাতের অন্যান্য অংশের মতো আবুধাবিতেও তেল এবং ব্যাংক বাদে অন্য সকল কোম্পানি করমুক্তভাবে তাদের কর্মকাণ্ড পরিচালনা করতে পারে। তাছাড়া আবুধাবি জিসিসি(Corporation Council for the Arab States of the Gulf)-এর সকল ভবিষ্যৎ পরিকল্পনার ২৯% এর অংশীদার। সংযুক্ত আরব আমিরাতের একটি দ্রুত বর্ধনশীল অর্থ ব্যবস্থা রয়েছে। ২০০৬ সালে মাথাপিছু আয় ৯ শতাংশ বেড়ে ৪৯,৭০০ ডলার হয় এবং ক্রয় ক্ষমতার ভিত্তিতে পৃথিবীর তৃতীয় হয়। আবু ধবি বিনিয়োগ কর্তৃপক্ষ (Abu Dhabi investment authority -ADIA) মোট সম্পদের ভিত্তিতে পৃথিবীর সবচেয়ে ধনী সার্বভৌম ফান্ড। ইতিহাদ এয়ারওয়েজের হেডকোয়ার্টার আবুধাবিতে অবস্থিত। আবুধাবি সরকার তেল ও গ্যাস হতে অর্জিত আয় পর্যটন এবং এই ধরনের অন্যান্য সেক্টর গুলোতে ব্যবহার করছে, যাতে করে বিভিন্ন ধরনের মানুষ আকর্ষিত হয়। এই লক্ষ্যে আবুধাবি তাদের এয়ারপোর্ট গুলোকে উন্নত করেছে। ২০০৯ সালে আবুধাবি এয়ারপোর্ট গুলোর ব্যবহার ৩০%+ বর্ধিত হয়েছে।
মোটাদাগে এসব উদ্যোগ এবং কর্মপরিকল্পনা মূলত 'আবুধাবি ইকনোমিক ভিশন ২০৩০' প্রকল্পের অংশ। প্রকল্পটি আবুধাবি নগর পরিকল্পনা কাউন্সিল দ্বারা সফল ভাবে পরিচালিত হয়ে তেল বাদে অন্যান্য সেক্টর গুলোর আয় ৪০% থেকে ৭০% তে উন্নীত করতে সহায়ক হবে বলে আবুধাবি সরকার আশা করে। প্রকল্পটি আবুধাবি নগর পরিকল্পনা কাউন্সিল দ্বারা সফল ভাবে পরিচালিত হয়ে তেল বাদে অন্যান্য সেক্টর গুলোর আয় ৪০% থেকে ৭০% তে উন্নীত করতে সহায়ক হবে বলে আবুধাবি সরকার আশা করে। এই লক্ষ্যে আবুধাবি বিশ্বের বিভিন্ন বিনোদন পার্টনারদের জন্য ১৬৩ মিলিয়ন ডলার বরাদ্দ করেছে (জুলাই, ২০১৯ এর হিসাব অনুযায়ী)। অনেক দেশি এবং হলিউডের চলচ্চিত্র নির্মাতারা সংযুক্ত আরব আমিরাতকে লোকেশন হিসেবে ব্যবহার করেছেন। পার্শ্ববর্তী দুবাইয়ের কারণে আবুধাবিও অনেকের মনোযোগ আকর্ষণ করে। বর্তমানে আবুধাবি ও একটি জনপ্রিয় লোকেশন হিসেবে আত্মপ্রকাশ করেছে। ইতিহাদ টাওয়ার্স এবং এমিরেটস প্যালেস হোটেলের মত ল্যান্ডমার্ক গুলো ফিউরিয়াস৭ চলচ্চিত্রের লোকেশন হিসেবে ব্যবহৃত হয়েছে। এই চলচ্চিত্রের একটি দৃশ্যে দেখা যায় একটা বহুতল ভবনের মধ্য দিয়ে দ্রুত কার চালিয়ে দেওয়া হচ্ছে এবং সেগুলো ইতিহাদ টাওয়ার্স এর জানালার কাচ ভেঙে ভবনের ভেতরে ঢুকে পড়ছে।
গণপূর্ত ও জন-পরিষেবা
আবুধাবিতে পানি পরিশোধন ও সরবরাহ এবং বিদ্যুৎ উৎপাদন ও সরবরাহ নিয়ন্ত্রণের কাজে নিয়োজিত সংস্থা হল আবুধাবি ওয়াটার এন্ড ইলেকট্রিসিটি অথরিটি (ADWEA)। এই সংস্থা ২০০৬ সালে দিন প্রতি ৫৬০.২ মিলিয়ন ইম্পেরিয়াল গ্যালন পানি সরবরাহ করে যেখানে চাহিদা ছিল দিন প্রতি ৫১১ মিলিয়ন ইম্পিরিয়াল গ্যালন। আবুধাবি এনভায়রনমেন্ট এজেন্সি (EAD) প্রকাশ করেছে আবুধাবির পানির মূল উৎস ভূনিম্নস্থ পানি। উম্ম আল-নার জলাধার টি সবচেয়ে বড় এবং এর উৎপাদন ক্ষমতা দিন প্রতি ৪০.৬ মিলিয়ন ইম্পেরিয়াল গ্যালন, এরপরই শুয়েইহাত এবং তাওয়িলাহ নদীদ্বয়ের অবস্থান। জনসংখ্যা বৃদ্ধি এবং ভূনিম্নস্থ পানির স্তর নিচে নেমে যাওয়ার ফলে আবুধাবিতে পানির সরবরাহ কঠিন হয়ে পড়েছে। দিন প্রতি প্রতি জনের পানি ব্যবহারের পরিমাণ গড়ে ৫৫০ লিটার (১২০ ইম্পেরিয়াল গ্যালন/১৫০ ইউএস গ্যালন)। প্রতিদিন ১৫৩২ টন কঠিন বর্জ্য উৎপন্ন হয় যেগুলো নিঃসরণ এর জন্য তিনটি ভাগাড় রয়েছে। তাছাড়া গৃহস্থালির বর্জ্য নিঃসরণের পরিমান দিন প্রতি ৩৩০ ইম্পেরিয়াল গ্যালন এবং শিল্পের তরল বর্জ্যের পরিমাণ দিন প্রতি ৪০ মিলিয়ন ইম্পেরিয়াল গ্যালন। ২০০৭ সালের হিসাব অনুসারে প্রতিজন ৪১০০০ কিওঘ বিদ্যুৎ ব্যবহার করে এবং মোট সরবরাহকৃত বিদ্যুতের পরিমাণ ৮৩৬৭ মেগাওয়াট। স্কিপকো পাওয়ার(SCIPCO Power) এবং এপিসি এনার্জি (APC Energy) বিদ্যুৎ সরবরাহের দায়িত্বে নিয়োজিত রয়েছে। সংযুক্ত আরব আমিরাতের 'এনার্জি স্ট্র্যাটেজি ২০৫০' এ কার্বন নিঃসরণ ৭০% কমানোর পরিকল্পনা করা হয়েছে। এই লক্ষ্যে 'নূর আবুধাবি সৌর পার্ক' প্রজেক্ট হাতে নেওয়া হয়েছে যেটা কিনা পৃথিবীর সবচেয়ে বড় সোলার প্রজেক্ট। এটা শেষ হয় ২০০৯ সালের ২ রা জুলাই। আবুধাবি ফায়ার সার্ভিসের ১৩ টি স্টেশন রয়েছে এগুলো বছরে প্রায় ২০০০ বার বিভিন্ন উদ্ধার কাজে অংশ নেয়।
রাষ্ট্রায়ত্ত ইতিসালাত এবং বেসরকারি দু (du) কমিউনিকেশন কোম্পানিগুলো আবুধাবিতে টেলিফোন ও সেলফোন সেবা প্রদান করে। বিভিন্ন ধরনের সেবার পাশাপাশি উভয় কোম্পানি জিএসএম এবং সিডিএমএ প্রযুক্তির সেবা প্রদান করে। ২০০৬ সালের আগে ইতিসালাত টেলিকমিউনিকেশনের ক্ষেত্রে একাধিপত্য বিস্তার করেছিল কারণ তখন পর্যন্ত আবুধাবিতে অন্য কোন টেলিকমিউনিকেশন কোম্পানির আবির্ভাব ঘটেনি। ১৯৯৫ সালে আবুধাবিতে প্রথম ইন্টারনেট সেবা চালু হয়। বর্তমান নেটওয়ার্কের ব্যান্ডওয়াইডথ ৬ জিবি, ৫০,০০০ ডায়াল আপ এবং ১,৫০,০০০ ব্রডব্যান্ড পোর্ট। ২০০৯ সালের শেষের দিকে ইতিসালাত ঘোষণা করে পৃথিবীর প্রথম শহর হিসেবে আবুধাবি শহর জুড়ে ফাইবার-টু-দ্য-হোম (FTTH) নেটওয়ার্ক স্থাপন করা হবে।
নগর পরিকল্পনা
১৯৭০ এর দশকে সর্বোচ্চ ৬,০০,০০০ জনসংখ্যার জন্য আবুধাবির নগর পরিকল্পনা করা হয়। ওই সময়ের নগর পরিকল্পনার ধারা অনুসারে আবুধাবিতেও ঘন ভবনসমূহ এবং গ্রিড-প্যাটার্নের চওড়া রাস্তা রয়েছে। দ্বীপের উত্তরাঞ্চলে জনসংখ্যার ঘনত্ব সবচেয়ে বেশি। এই এলাকায় রাজপথের পাশে অসংখ্য আকাশচুম্বী ভবন এর সারি দেখতে পাওয়া যায় যেগুলোর বেশির ভাগই ২০ তলা থেকে ৩০ তলা ভবন। এই ভবনগুলো আয়তক্ষেত্রাকার প্যাটার্নে আলাদা আলাদা ব্লকে নির্মাণ করা হয়েছে। এই আয়াতাকার ব্লক গুলোর ভিতরে গ্রিড আকারে রাস্তা রয়েছে এবং এই রাস্তাগুলোর পাশে দুই তলা থেকে ছয় তলা বিভিন্ন উচ্চতার ভবন রয়েছে, যেগুলো প্রধানত বসবাসের জন্য ব্যবহৃত হয়। এই পরিকল্পনার ফলশ্রুতিতে এখানে অন্যান্য বড় শহরের মতো সুউচ্চ ভবন, চওড়া রাস্তা এবং ব্যস্ত বিপনী দেখতে পাওয়া যায়।
প্রধান সড়কগুলোর মধ্যে রয়েছে কার্নিশ রোড, এয়ারপোর্ট রোড, শেখ জায়েদ স্ট্রীট, হামদাম স্ট্রীট এবং খলিফা স্ট্রীট।
আবুধাবি সবুজ শহর হিসেবে পরিচিত। যদিও এটা আগে মরুভূমির অংশ ছিল, বর্তমানে এখানে অনেক গুলো পার্ক এবং উদ্যান রয়েছে। শহরের ভিতরের রাস্তা গুলো এবং প্রধান রাস্তা গুলো সুসজ্জিত। কার্নিশ থেকে শুরু করে সকল আনুভূমিক রাস্তা গুলো বিজোড় নাম্বার যুক্ত এবং সকল উলম্ব রাস্তা গুলো জোড় নাম্বার যুক্ত। যেমন— কার্নিশ রোডের নাম্বার ১, খলিফা স্ট্রিট হল ৩ নং রাস্তা, হামদাম স্ট্রীট ৫ নং রাস্তা, ইলেক্ট্রা স্ট্রীট ৭ নং রাস্তা, আবার সালাম স্ট্রীট ৮ নং রাস্তা।
চিঠিপত্র সাধারণত পোস্ট অফিসের বক্সে দেয়া হয়। তবে বাণিজ্যিক সংস্থা গুলোর জন্য ডোর-টু-ডোর সার্ভিসও রয়েছে। সারা শহর জুড়ে অনেকগুলো পার্ক ও উদ্যান রয়েছে। এই সকল পার্ক ও উদ্যানে শিশুদের বিনামূল্যে প্রবেশাধিকার রয়েছে কিন্তু বয়স্কদের ফি প্রদান করতে হয়।
২০০৭ সালে আবুধাবি আরবান প্ল্যানিং কাউন্সিল(UPC) প্রতিষ্ঠা করা হয়। আবুধাবি শহরের বর্তমান এবং ভবিষ্যৎ পরিবেশ সঠিকভাবে নিয়ন্ত্রণ করাই এর কাজ। এই সংস্থার মাধ্যমেই 'প্ল্যান আবুধাবি ২০৩০;আরবান স্ট্রাকচার ফ্রেমওয়ার্ক প্লান' ( সেপ্টেম্বর,  2007)-এর নীতি নির্ধারণ করা হয়েছে। এই কাউন্সিলটি আল-আইন এবং আল গারবিয়া শহরেরও নগর পরিকল্পনার দায়িত্বে আছে। আবুধাবির দ্রুত উন্নতির ফলে এখানে নগর পরিকল্পনার দায়িত্বে থাকা সংস্থাকে অনেক চ্যালেঞ্জ মোকাবেলা করতে হয়। যেমন—
নামবিও ওয়েবসাইট ২০১৮ সালে আবুধাবিকে সবচেয়ে নিরাপদ শহর হিসাবে চিহ্নিত করে।
মানবাধিকার
বিভিন্ন মানবাধিকার সংস্থা আবুধাবির মানবাধিকার লঙ্ঘনের ব্যাপারে ব্যাপক সমালোচনা করেছে। সংযুক্ত আরব আমিরাতের অন্যান্য অংশের মতো আবুধাবিতে ভিনদেশী শ্রমিকের শ্রমিকদের সঠিক মূল্যায়ন হয় না এবং সরকারি-বেসরকারি বিভিন্ন কোম্পানিগুলোর আরও উন্নতি করার সুযোগ রয়েছে। ২০০৯ সালের এপ্রিলে একটা গোপন ভিডিও ফাঁস হয় যাতে দেখা যায় ব্যবসায়ী ঈসা বিন জায়েদ আল নাহিয়ান জনৈক ব্যক্তি কে অত্যাচার করছেন এবং তার উপর দিয়ে বারবার একটি এসইউভি চালিয়ে দিচ্ছেন। এছাড়াও ঈশ্বর বিপক্ষে অন্যান্য অনেক বিদেশী নাগরিকদের সাথে দুর্ব্যবহারের অভিযোগ রয়েছে।
জনমিতি
আবুধাবি আমিরাত এর আয়তন ৬৭৩৪ বর্গ কিমি, এবং এটাই সংযুক্ত আরব আমিরাতের সবচেয়ে বড় আমিরাত( সংযুক্ত আরব আমিরাতের মোট আয়তনের ৮৭%)। এখানে জনসংখ্যার ঘনত্ব ২১.৭৩/বর্গ কিমি (৫৬.৩/বর্গ মাইল)। আবুধাবি পৃথিবীর সবচেয়ে ব্যয়বহুল শহর গুলোর ক্রমে ৬৭ তম এবং আরব অঞ্চলে ২য় (দুবাই প্রথম)। ২০১৪ সালের হিসাব অনুযায়ী মোট ২৬,৫০,০০০ জনসংখ্যার মধ্যে মাত্র ৪,৭৭,০০০ দেশীয় জনসংখ্যা রয়েছে। মোট জনসংখ্যার প্রায় ৮০% ভিনদেশী। আবুধাবীতে অবিবাহিতদের গড় বয়স ৩১.১ বছর। ২০০৫ সালের হিসাব অনুযায়ী জন্মহার ১৩.৬% এবং মৃত্যুহার ২%। সংযুক্ত আরব আমিরাতের প্রাদেশিক সংবিধানের ৭ নম্বর অনুচ্ছেদে ইসলামকে রাষ্ট্রধর্ম হিসেবে স্বীকৃতি দেয়া হয়েছে। সরকার প্রায় ৯৫% মসজিদে ভর্তুকি প্রদান করে এবং সকল মসজিদে সরকারিভাবেই ইমাম নিয়োগ করা হয়। সিংহভাগ মসজিদ মালিকি অথবা মুওয়াহিদ মতাবলম্বী। আবুধাবিতে বসবাসকারীদের অধিকাংশই নেপাল, ভারত, পাকিস্তান, ইরিত্রিয়া, ইথিওপিয়া, সোমালিয়া, বাংলাদেশ, শ্রীলঙ্কা, ফিলিপাইন, যুক্তরাজ্য এবং বিভিন্ন আরব দেশ থেকে আগত বিদেশী শ্রমিক। এই শ্রমিকদের অধিকাংশই বহু বছর সংযুক্ত আরব আমিরাতে বসবাস করার পরও এখানকার নাগরিকত্ব পান নি। এজন্য এখানে ইংরেজি, বাংলা, হিন্দি, উর্দু, মালায়ালাম, তামিল, টুলু, সোমালি, তিগরিনিয়া, আমারিক ইত্যাদি ভাষা বহুল প্রচলিত। দেশীয় লোকজন মূলত আরবিভাষী আরব এবং তারা গোত্র ভিত্তিক সমাজে বসবাস করে। 'বনি ইয়াস' গোত্রের 'আল-ফালাহ' শাখার একটি উপগোত্র 'আল-নাহিয়ান' পরিবার আবুধাবি শাসন করে এবং বিশেষ মর্যাদা ভোগ করে। এখানে আরব বিশ্বের বিভিন্ন প্রান্ত থেকে আগত আরবরাও রয়েছে।
যোগাযোগব্যবস্থা
'শেখ জায়েদ বিন সুলতান স্ট্রীট' আবুধাবির অন্যতম ব্যস্ততম সড়কগুলোর একটি। এটা সালাম স্ট্রিট নামেও পরিচিত। এই সড়কটি আল-কুর্ম কার্নিশ পর্যন্ত গেছে। কার্নিশ নিজেই একটি গুরুত্বপূর্ণ সড়ক এবং এটা হতে আরব্য উপসাগরের দৃশ্যাবলী উপভোগ করা যায়।
আকাশপথ
আবুধাবি আন্তর্জাতিক বিমানবন্দর আবুধাবির আকাশপথ যোগাযোগের কেন্দ্রস্থল এবং আবুধাবির দ্বিতীয় ব্যস্ততম বিমানবন্দর। ২০১০ সালে এই বিমানবন্দরে যাত্রীর সংখ্যা ১৭.২% বৃদ্ধি পেয়ে মোট যাত্রী সংখ্যা ২৩ মিলিয়নের বেশি হয়। সম্প্রতি এখানে দ্বিতীয় একটি রানওয়ে এবং একটি নতুন টার্মিনাল স্থাপন করা হয়েছে। ১৯৮২ সালে এই বিমানবন্দরটি স্থাপনের আগে সেখানে 'আল বাতিন এক্সিকিউটিভ এয়ারপোর্ট' একমাত্র আন্তর্জাতিক বিমানবন্দর ছিল। বর্তমানে পুরাতন এই বিমানবন্দরটি সামরিক কাজে এবং ছোট ছোট বাণিজ্যিক বিমান চলাচলের কাজে ব্যবহৃত হচ্ছে। ২০১৯ সালের ৩০ শে জুন 'ডিপার্টমেন্ট অফ কমিউনিটি ডেভেলপমেন্ট' বিমানবন্দর হতে একটু দূরে বিভিন্ন ধর্ম বিশ্বাসে বিশ্বাসী দের জন্য একক প্রার্থনালয় নির্মাণ করে, যেটা আবুধাবির ধর্মীয় সহনশীলতার অনন্য দৃষ্টান্ত।
গণপরিবহন ব্যবস্থা
১৯৬৯সালের দিকে গণপরিবহন ব্যবস্থায় অত্যন্ত ক্ষুদ্র পরিসরে প্রথম বাস সেবা চালু হয়। আবুধাবি কেন্দ্রীয় বাস স্টেশনে আন্তঃনগর বাস সার্ভিস চালু আছে। এই বাসগুলো শুধুমাত্র আবুধাবি আমিরাতেই সেবা প্রদান করেনা বরং অন্যান্য আমিরাত গুলোতেও সেবা প্রদান করে থাকে। ২০০৮ সালের ৩০ শে জুন থেকে 'ডিপার্টমেন্ট অব ট্রান্সপোর্ট' আবুধাবির চারটি রুটে পাবলিক বাস চালু করে। বিমানবন্দরেও বাস সার্ভিস চালু আছে। জনগণকে বাস ব্যবহারে উৎসাহিত করার লক্ষ্যে ২০০৮ সালের শেষ পর্যন্ত সকলের জন্য বিনামূল্যে বাস সেবা দেওয়া হতো। সকাল ৬ টা থেকে মধ্যরাত পর্যন্ত ৪ টি রুটে ১০ থেকে ২০ মিনিট পরপর বাস সেবা দেওয়া হতো। এই সেবা চালু হওয়ার প্রথম সপ্তাহেই অনেকে এতে আকৃষ্ট হয়। ৪৫ জনের স্থান সংকুলান হয় এমন বাসগুলোতে শুধুমাত্র দাঁড়ানোর জায়গা খালি থাকে এবং কিছু কিছু ক্ষেত্রে ১০০ জন যাত্রীও একবারে একটি বাসে উঠে পড়ে বলে জানা যায়। বিনামূল্যে বাস সেবা চালু করার ফলে ট্যাক্সির চাহিদা ব্যাপক হারে কমে যায়। ফলে ট্যাক্সিচালকদের আয় এবং জীবন-মান বহুগুণে কমে যায়। অপরদিকে বাস স্টেশনগুলোতে মানুষের লম্বা লাইন দেখা যেতে থাকে। তারপরও বাস সেবা চালু থাকে এবং ক্রমান্বয়ে একে বর্ধিত করা হয়। ২০০৮ সালের শেষের দিকে মোট বাস সংখ্যা দাঁড়ায় ২৩০ টি তে। ২০০৯ সালে 'ডিপার্টমেন্ট অফ ট্রান্সপোর্ট' শহরে মোট বাসরুট ২১ টি তে এবং সেবা প্রদানকারী বাসের সংখ্যা ৮৩০ টি তে উন্নীত করার সিদ্ধান্ত নেয়। তাছাড়া ২০১০ সালের মধ্যে তাদের মোট বাস সংখ্যা ১৩৬০ টিতে উন্নীত করার পরিকল্পনা গ্রহণ করে। সরকারিভাবে গৃহীত 'সারফেস ট্রান্সপোর্ট মাস্টারপ্ল্যান ২০৩০'-এ গণপরিবহন ব্যবস্থায় ব্যাপক উন্নতি করার জন্য বিভিন্ন নীতি এবং উদ্দেশ্য নির্ধারণ করা হয়েছে। এই পরিকল্পনার উদ্দেশ্য ১৩০ কিলোমিটার মেট্রো ও ৩৪০ কিলোমিটার ট্রাম চলাচলের রাস্তা এবং/অথবা বাস চলাচলের রাস্তা তৈরি করা।